N á v r h

UZNESENIA VLÁDY SLOVENSKEJ REPUBLIKY
č. ...
z ...

k návrhu Plánu legislatívnych úloh vlády Slovenskej republiky na rok 2005

Číslo materiálu: |
Predkladateľ: | podpredseda vlády a minister spravodlivosti SR Daniel Lipšic
Vláda
A.    schvaľuje
A.1.	Plán legislatívnych úloh vlády Slovenskej republiky na rok 2005,

B.    ukladá
členom vlády 
a vedúcim ostatných ústredných orgánov štátnej správy SR 
B.1.	priebežne zabezpečiť plnenie úloh vyplývajúcich z Plánu legislatívnych úloh vlády Slovenskej republiky na rok 2005,
B.2.	rozpočtové dôsledky návrhov právnych predpisov vopred prerokovať s Mini-sterstvom financií SR,
podpredsedovi vlády a ministrovi financií SR
B.3.	vyčleniť z rezervy vlády do rozpočtovej kapitoly Úradu vlády SR 1 500 000 Sk na odmeny pre členov Legislatívnej rady vlády SR na rok 2005,
C.    odporúča
generálnemu prokurátorovi Slovenskej republiky a guvernérovi Národnej banky Slovenska
spolupracovať na príprave právnych predpisov týkajúcich sa ich pôsobnosti 

D.    zrušuje
A.1.	úlohu č. 16 v mesiaci marec z Plánu legislatívnych úloh vlády  SR na rok 2004
– návrh zákona, ktorým sa mení a dopĺňa zákon č. 153/2001 Z. z. o prokura-túre a ktorým sa mení a dopĺňa zákon č. 154/2001 Z. z. o prokurátoroch a právnych čakateľoch prokuratúry v znení neskorších predpisov,
A.2.	úlohu č. 11 v mesiaci jún z Plánu legislatívnych úloh vlády SR na rok 2004
– legislatívny zámer návrhu Občianskeho súdneho poriadku,     
A.3.	úlohu č. 7 v mesiaci október z Plánu legislatívnych úloh vlády SR na rok 2004
– návrh zákona, ktorým sa mení a dopĺňa zákon NR SR č. 156/1993 Zb. o vý-kone väzby v znení neskorších predpisov,
A.4.	úlohu č. 1 v mesiaci november z Plánu legislatívnych úloh vlády SR na rok 2004 
– návrh zákona, ktorým sa mení a dopĺňa zákon č. 59/1965 Zb. o výkone trestu odňatia slobody v znení neskorších predpisov,
A.5.	úlohu č. 2 v mesiaci november z Plánu legislatívnych úloh vlády SR na rok 2004 
– návrh zákona o súdnom poriadku správnom,
E.   poveruje
predsedu vlády
C.1.	predložiť Plán legislatívnych úloh vlády Slovenskej republiky na rok 2005 predsedovi Národnej rady Slovenskej republiky.

Vykonajú:	členovia vlády a vedúci ostatných ústredných orgánov štátnej správy SR